Feldmuis eNuus van 14 Maart - vars van die drukpers af!
Jaargang 15 - Uitgawe 10/2018 - Woensdag 14 Maart 2018
Let asseblief daarop dat Feldmuis volgende week eers op Donderdag 22 Maart sal verskyn vanweë die vakansiedag op 21 Maart.
• Vakatures vir predikante
NG Kerk Greyton eeufees
Die April-uitgawe van LiG vertel ...
Ons vier Paasfees in LiG se April-uitgawe! Lees hoe ons God se omgee by die kruis beleef, en hoe jy jou oorvloed in Jesus kan vind. Daar is ook 'n mooi krans wat jy met lap en knope kan maak.
Ons gesels met Rina Hugo oor haar loopbaan en haar huwelik van byna 50 jaar. En hoor Hykie Berg se inspirerende storie waar hy Jesus se liefde gesien en gevoel het.
Ons gee raad oor hoe om met jou kind oor geweld in die Bybel te praat, en wat jy kan doen om jou kind se geestelike gawes te ontdek.
Lees die verhaal van 'n vrou wat deur haar kuns genesing vind, en 'n gewone man wat die wêreld verander deur stories voor te lees.
Ons wonder ook oor genadedood, en wat 'n gelowige daarvan moet dink.
Hierdie ses aktiwiteitsboeke bied aan jong kinders selfdoen-aktiwiteite gegrond op sleuteltekse in die Ou Testament (boeke 1 – 3) en die Nuwe Testament (boeke 4 – 6) van die Bybel.
Deur hierdie aktiwiteite leer ken die kinders op 'n prettige manier 90 stories uit die Ou en die Nuwe Testament wat 'n belangrike rol in ons geloofsvorming speel.
Prys: R35,00 elk (BTW en posgeld in RSA ingesluit). Reeds beskikbaar.
Hierdie reeks van ses aktiwiteitsboeke is ook in Engels beskikbaar.
Sien hoekom daar soveel verskeidenheid in teologiese denke is...
Christianity in Eurafrica is 'n formidabele boek, noukeurig nagevors en goed geskryf deur 'n professionele geleerde.
In die eerste gedeelte volg die boek die geskiedenis van die kerk in Europa, wat die oorsprong van teologiese diversiteit tot vandag toe verduidelik.
In die tweede gedeelte van die boek vertel die skrywer hoe die Christelike geloof suid beweeg het, wortel geskied het in Afrika en onafhanklik gegroei het, maar altyd in verhouding tot die wêreldwye liggaam van Christus. Baie prente en illustrasies dien om die gebeurtenis verder te verlig.
Steven Paas was vir baie jare dosent in Malawi; Hy skryf vanuit 'n grondige kennis van en liefde vir die Here se kerk, veral in Afrika. Christianity in Eurafrica word sterk aanbeveel vir studente en geleerdes en almal geïnteresseerd in die geskiedenis van die kerk van God.
Die manier waarop Markus die verhaal van Jesus se kruisiging vertel, stel 'n verskeidenheid van deelnemende karakters voor. Dit wys onder andere dat die lyding en sterwe van Christus niemand uitsluit nie. Clem Marais en De Wet Strauss neem Markus 15 onder die loep wanneer hulle saam Onder die Kameelboom kuier. Kuier gerus saam op Kanaal 7, Sondag om 12:00 of Dinsdag om 09:30. Die stasie saai ook op die web uit by www.k7.com.na asook op die DSTV-platform kanaal 825 en Go-TV kanaal 303
• Jacolet de Koning (Tsumeb): Dinsdag 20/03; 081 622 7756; tjdekoning@iway.na
• Grietjie Combrinck (pastorie-ma van Warmbad) kry DV van 20 Maart af 'n nuwe soort chemo-terapie.
• Manus Olivier (Swakopmund) het gehoor dat die kankergewas in sy sinusholte na 7 jaar hervat het. Die het 'n oogsenuwee aangetas en plaas drukking op die breinstam. Hy word DV op 20 Maart in Kaapstad geopereer.
• Huis Maerua matriek-dogters
Huis Maerua het 2 pragtige dogters wat albei hierdie jaar in Matriek is.
Ons staan saam met hulle voor die groot besluit oor hulle toekoms. Ons wil vra dat almal saam met ons sal bid vir hierdie kinders en in die besonder vir leiding met die keuse van n beroep.
Ons wil bitter graag dat albei verdere studies onderneem en het ook hier leiding en finansies nodig.
Ons weet dat hulle baie spesiaal is en wil graag hê, watter rigting hulle lewens na 2018 gaan inslaan, dat God vir altyd hulle leidsman sal wees.
Outoritêre militêre regering tussen 1964 en 85 se nalatenskap van staatseienaarskap van groot dele van die ekonomie, sosiale ongelykheid en oneffektiewe burokrasie kniehalter ontwikkeling. Demokrasie is in 1985 herstel.
Die toekenning van die 2014 FIFA Wêreld Beker & die 2016 Somer Olympiese Spele, die eerste ooit op die kontinent word beleef as simbolies van die land se opgang.
In Februarie 2018 het die President Federale Troepe in Rio ontplooi om die geweld geassosieer met die dwelm handel en bende oorloë in die arm woonbuurte – die Favelas.
In 1989 was die inflasiekoers 1 386% p.j! Dit is onder beheer gebring en die land in een van die ontluikende ekonomiese reuse.
Die korrupsie, staatsoorspandering en staatsbeheer wat die ekonomie gekneihalter het is omgekeer.
Teen 2010 bereik groei 7.5%, maar begin daarna geleidelik afneem agv oorafhanklikheid van kommoditeite wat 'n volitiele mark is; lae produktiwiteit, hoë produksie koste & hoë inflasie.
In Oktober 2014 wys Rousseff 'n nuwe finansiële span se besparingsmaatreëls kry die wind van voor en die resultaat is dat die ekonomie in die moeilikheid is.
• Geweldige en voortdurende groei in evangeliese kerke maak die land een van die grootste evangeliese bevolkings ter wêreld;
• Die Goias streek was bekend vir spiritisme, intersessie is besig om die mag te verbreek;
• Die Brasiliaanse sendingbeweging se volgehoue groei
• Suksesse met die herstel van die ekonomie; omkeer van korrupsie, nepotisme; en tree in dat diskriminasie teen armes en inheemse bevolkingsgroepe beëindig sal word; * Bid dat die huidige afswaai aangespreek kan word
• Armoedeverligting, die BIG inisiatief het goeie vrug afgewerp aanvanklik maar lyk of dit nie volhoubaar die gewenste uitwerking het nie – diep armoede bly 'n uitdaging!
• 'n Antwoord op die geweldige dwelmsmokkelary en -misbruikprobleme wat geweldige negatiewe impak op die gemeenskap het
• Uitdagings vir die Evangeliese kerke. Om relevant en profeties te wees in die gemeenskap. Evangelisasie-ywer word bykans nooit gerugsteun deur 'n soeke na geregtigheid in de samelewing nie. Die gemeenskap gaan gebuk onder armoede, Vigs, geweld, misdaad, ens. * Bid dat hulle hul invloed sal gebruik om antwoorde vir die uitdagings te vind.
• Geestelike diepgang. 'n Suksesmentaliteit oorskadu die werk en die resultaat is dat daar oormatig aandag gegee word aan 'n soort welvaartsteologie - genesing en finansiële voorspoed word beloof i.p.v. dat aandag gegee word aan 'n heilige lewe voor God en saam met mekaar. Die gevolg is dat baie ontnugter raak met nie net godsdiens nie, maar met God.
• 'n Terugkeer na God onder leiers - baie soek selfverheerliking, invloed en mag. Dit het verwoestende gevolge vir die Koninkryk!
• Effektiewe opleiding vir bediening.
• Eenheid onder gelowiges - verdeeldheid is diepliggend.
• Katolieke kerk is in krisis. Ongeveer 10% van alle RK gelowiges woon in Brasilië. Slegs 13% is egter aktief in hul uitlewing.
• Ander algemene uitdagings: Amerindiaane en ander armes val maklik terug op spiritisme.
• Sendelinge - veral mense wat vertalingswerk kan doen;
• Uitreik na die stedelike armes – hulle is die meeste blootgestel aan sosiale euwels, dwelms
Bid saam vir die #9 land op die Geopende Deure Wêreldwaarnemingslys, Jemen.
Die meerderheid gelowiges wat nog oor is in Jemen, is Christenbekeerlinge van Islam, omrede gemeenskappe van buitelandse Christene (van die Weste, Afrika en Asië) die land verlaat het, vanweë...
Vakatures vir predikante
Stellenberg-gemeente is 'n makrogemeente in die noordelike voorstede van Kaapstad en bedien woongebiede soos Stellenberg, Eversdal, gedeeltes van Durbanville en ook verskeie areas buite die tradisionele grense van die gemeente. Daar is ongeveer 5500 lidmate betrokke by die gemeente en word bedien deur vyf voltydse leraars en een pastorale hulp. 'n Voltydse kinderwerker is ook in diens van die gemeente.
• Gelegitimeerde predikant van die NG Kerkfamilie.
• 'n Leraar wat die Here liefhet, dien en ook lojaal is teenoor die Nederduitse Gereformeerde Kerk.
• Die breë spektrum van gemeentebediening (multi-bediening) is belangrik in dié pos. Dit sluit in alle vorme van pastoraat, prediking, gemeentebestuur, dissipelmaking en familiebediening.
• Bewese ervaring in gemeentebediening is 'n vereiste en spesifieke ervaring en vaardigheid in die bediening van kleingroepe en familiebediening is 'n sterk aanbeveling.
Belangstellendes word versoek:
• om 'n volledige CV met die name en kontakbesonderhede van drie persone wat as verwysing gekontak kan word, te voorsien.
• indien versoek word, moet die aansoeker bereid wees om 'n onderhoud by Stellenberg te kom voer met lede van die pre-advieskommissie.
• Leraars wat op die kortlys kom, sal versoek word om 'n opname van 'n preek wat gedurende die afgelope drie maande gelewer is, te voorsien.